fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi th fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi lt fi fi fi fi fi fi fi fi fi fi fi fi fi fi fi fi fi fi fi fi fi gu fi eo cs fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi th fi fi fi fi fi fi fi id fi fi fi fi fi fi lt fi fi fi fi fi fi fi fi et fi fi fi cs fi fi fi fi fi fi fi fi fi fi fi fi ro sv fi fi en fi en ceb hu fi fi
Saaren rannoille ajautuu huomattavan paljon kuormauslavoja. Johtopäätökseni on, että rahtialusten pentterihenkilöstö heittää tyhjentyneet ruokalavat yli laidan. Lavoista saattaa saada tarvepuuta. Paljon polttoarvoa niillä ei ole. Vain harvan rakennuksen piipusta liehuu kotoisasti savu, sillä melkein kaikissa saaren asutuissa taloissa on ilmalämpöpumppu tai muu savuton lämmitysratkaisu. Jannen talo lämpiää vielä puilla ja viime syksynä hän sai talven puut saaren lähistölle ajautuneista virolaislähtöisistä lehtikuusitukeista.
Lähettänyt a-kh klo 19.01 2 kommenttia:
Ei kanna siipi. Luonnonkierrossa siivekäs on syöty.
Kauniita ovat karunkin maan kasvustot. Viisikymmenluvun puolivälillä lopetettiin saarella väliaikaisesti alokaskoulutus, koska karussa maastossa ei maastoutuminen ja kaivautuminen kallioon oikein onnistunut.
Lähettänyt a-kh klo 21.09 3 kommenttia:
Kuvasarjassa luotsia autetaan pois norjalaisaluksesta. Kuvanottohetkellä meri oli tyyni, mutta myrskysäällä luotsikutterin ja rahtilaivan kylkimyyry vaatii kutterinkuljettajalta rautaista ammattitaitoa.
Lähettänyt a-kh klo 20.32 5 kommenttia:
torstai 22. huhtikuuta 2010
Aamu valkeni sateen jäljiltä sumuisena.
Lähettänyt a-kh klo 9.03 4 kommenttia:
keskiviikko 21. huhtikuuta 2010
Meri ja taivas ovat lyömätön yhdistelmä.
Lähettänyt a-kh klo 20.49 3 kommenttia:
Joku taivasteli taannoin tuntuvan siltä, että kaikki, mikä ilmassa lentää, on haahkoja. Saaren ympäristössä niitä on tuhatmäärin, mutta kymmentuhantisetkaan joukot eivät ole harvinaisia. Toissa vuonna merikotkat tekivät selvää saarella pesineiden haahkojen poikueista. Merikotkat syövät nälkäänsä, mikä niille kuuluu, mutta ihminen tappaa tappaakseen, ja jollei sodi, myös rentoutuakseen. Yläkuvassa poikapari, alakuvassa myös nuorikot.
Lähettänyt a-kh klo 18.16 1 kommentti:
tiistai 20. huhtikuuta 2010
Lähettänyt a-kh klo 21.18 2 kommenttia:
Tunnisteet: meri - miehet - laivat
Eilinen iltataivas piti minkä lupasi: kaunis päivä.
Lähettänyt a-kh klo 20.05 2 kommenttia:
maanantai 19. huhtikuuta 2010
Muuan naapuri kyseli toissa päivänä ottamiani aaltokuvia, koska aivan ilmeisesti epäili kertomustani kuvaamistani tyrskyistä. Mistään lounaismyrskystä ei tietenkään ollut kyse, mutta kunnon tyrskyistä kuitenkin. Ehdin vetäytyä kuvasarjan alimman aallon tieltä, mutta sain silti kenkiini vettä. Lounaistuulen maine on runoissa lempeä, mutta monesti sen täällä soidessa meri pauhaa, peltikatot paukkuvat ja kylmyys tunkee jäseniin.
Lähettänyt a-kh klo 19.54 4 kommenttia:
sunnuntai 18. huhtikuuta 2010
Lähettänyt a-kh klo 23.17 Ei kommentteja:
lauantai 17. huhtikuuta 2010
Kesnäsin louhikkorannoilla monet lokit jo vahtivat reviirejään. Kuvassa kalalokkipari navakassa tuulessa pyrstö kohti koillista. Lähin lintu on rengastettu, mikä ei lintumaailmassa ole aviosuhteen merkki.
Lähettänyt a-kh klo 20.24 4 kommenttia:
perjantai 16. huhtikuuta 2010
Pilottien terassilla ei ole vielä pöytää, mutta varmaan se siihen vapuksi ilmestyy. Nyt on se aika vuodesta, jolloin keskellä kylmää merta hytistään vähän enemmän kuin mantereella, mutta tilanne muuttuu päinvastaiseksi viimeistään syyspuolella kesää. Sää nyt, kun kello on 14.15 kesäaikaa: 2, pohjoisluode 7, S, 300.
Lähettänyt a-kh klo 13.53 5 kommenttia:
Lähettänyt a-kh klo 10.05 Ei kommentteja:
keskiviikko 14. huhtikuuta 2010
Matalakasvuiset katajat ovat karujen ulkosaarten valtatakakasvustoa. Niiden marjat, joita on paljon eri kypsymisvaiheissa, ovat lintujen tärkeää ravintoa. Katajat pölyttävät niin runsaasti, että merelle saattaa muodostua siitepölylauttoja. Pihlajat ovat lintujen tuomista siemenistä alkunsa saaneita. Saarella kasvaa luontaisesti tavanomaisten kotipihlajien lisäksi leveälehtisiä suomenpihlajia.
Lähettänyt a-kh klo 12.11 Ei kommentteja:
maanantai 12. huhtikuuta 2010
Seitsemän hyljettä makoili jäällä yhdessä ryhmässä kiikari- ja kameramiesten riemuksi. Laivan toiselta puolelta kamera tavoitti mereen pulahtavan hallin.
Lähettänyt a-kh klo 19.32 2 kommenttia:
perjantai 9. huhtikuuta 2010
Lähettänyt a-kh klo 10.28 5 kommenttia:
torstai 8. huhtikuuta 2010
Klo 18.30 sää: 3 etelä 8.
Lähettänyt a-kh klo 18.25 2 kommenttia:
joku kertoi hauskan jutun
Joku kertoi pääsiäisenä hauskan jutun kaupan edustalla ja nauroi sille makeimmin itse. Kauppa perustettiin 1933. Sen osakkaina oli luotsien ja majakanvartijoiden perheitä. Kaupan yhteydessä on asiamiesposti ja lääkekaappi.
Lähettänyt a-kh klo 10.48 3 kommenttia:
keskiviikko 7. huhtikuuta 2010
Aamulla heräsin laulurastaan konserttiin. Myös punakylkirastaat ilmoittelevat itsestään. Peipot kajauttelevat reviirilauluaan, kai siksi, että ovat päässeet Suomeen. Urospeippojen seurassa näkyy jo naaraita. Saaren lehtopöllö on edelleen hengissä. Itärannan tulvaniityllä oleskelee kymmeniä sorsia. Meriharakka tepasteli rannan rakkolevävallilla. Naapurin pihalla kookas sepelkyyhky käveli arvokkaan oloisena pienten piipertäjien keskellä. Ainakin yksi myyrä on säilyttänyt henkensä haukkojen ja pöllöjen ruokapöydällä. Kyyn on nähty luikertelevan hangella. Rupikonnat odottavat ylösnousemustaan.
Iltasää klo 20: 2 etelä 5.
Lähettänyt a-kh klo 18.12 4 kommenttia:
tiistai 6. huhtikuuta 2010
Kyhmyjoutsen ei ole laadullisesti merkittävä otos itärannan tämänhetkisestä runsaasta linnustosta, mutta helposti kuvattavissa vaatimattomillakin vehkeillä.
Kulunut talvi oli pöllöjen nälkätalvi. Nälkään kuolleita pöllöjä, erityisesti lehto- ja viirupöllöjä, on tänä keväänä tavattu poikkeuksellisen runsaasti. Luultavasti ulkosaaristoonkin eksyneet lehtopöllöt ovat olleet ravinnonhaussa. Lehtopöllö on paikkalintu, joka ei ylittele merenselkiä, mutta on ehkä luullut jääkenttää peltoaukeaksi.
Västäräkkejä on jo nähty vähän, pääskysiä ei vielä.
Säätila tänään klo 17.12: 1, länsi 3.
Lähettänyt a-kh klo 14.30 3 kommenttia:
maanantai 5. huhtikuuta 2010
Kivikkoisen kalliosaaren matalan kasvuston päälajeja ovat kataja, variksenmarja, kanerva ja juolukka. Saaren itäisellä vesijättömaalla kasvaa heinää. Kivikkorantoja suosii merikaali.
Lähettänyt a-kh klo 19.03 4 kommenttia:
Uudemmat tekstit Vanhemmat tekstit Etusivu
joku kertoi hauskan jutun
Teema: Yksinkertainen. Sisällön tarjoaa Blogger.